da en en en fr de da id da nb da da da da da da da da da da da da da da da da da en en
Var dette det bedste svanholm-drengehold gennem tiderne ?? - Svanholm Cricketklub
Tirsdag d. 19. september 2017 kl. 18:35 af Henrik Pfaff
Man kan godt forstå, at Jørgen Jønsson – en kender om nogen af Svanholms drengehold gennem tiderne stiller spørgsmålet i overskriften i sit referat på DCF’s hjemmeside efter den vundne drenge DM-finale over AB.
Det lader sig selvfølgelig ikke gøre at sammenligne nutidens drenge med vore tidligere senere stjerner såsom Ole Mortensen, Søren Henriksen og Allan From i deres drengealder.
Og også formen, hvorunder kampene afvikles gør det også umuligt at sammenligne, fordi i ældre tider kunne man nøjes med 2-3 kastere mod nu, hvor der skal bruges mindst 5.
Men hvad der taler for at hævde, at holdet må være blandt de bedste gennem tiderne er den bredde, der var over holdet fra nr. 1 til nr. 11 og som det i høj grad gør det berettiget at stille spørgsmålet og måske svare ja, når man understreger ordet hold.
Holdet råder over 5 kapable allroundere, brødrene Abdullah og Musa Mahmood, Lucky Ali, Wahid Mahmood og Sami Ahmad som alle må menes at have en førsteholdskarriere foran sig plus et back up team, hvor Junaid Iqbal og Mohiz Akhter har kunnet gå ind og overtage kastningen i den lange periode, hvor Sami Ahmad var skadet, og hvor Reman Mahmood og Adyan Hussain har lavet gode halvlege, når de fik chancen og en pæn og rimelig fielding-indsats af alle – et par af spillerne har nærmest været outstanding.
Mange af drengene har det næsten været umuligt at få givet gærdechancer, fordi selvom der blev skiftet mellem de fem, i de 10 indledende 2x 20 drengekampe, så tabte vi sjældent mere end et par gærder. På intet tidspunkt af sæsonen har holdet været presset.Weekenden bød på en semifinale mod KB/Albertslund, hvor vi jo meget gerne ville have været til gærdet.
Men det havde de andre luret – de skulle ikke stå derude i 40 overe, hvis de kunne undgå det og gik til gærdet, hvor vores tre første kastere forekom tynget af begivenheden, så modstanderne havde 55 for 0 efter 15 overe.
Men når holdet ikke kan få hul, så har man en stensikker løsning, sæt spinnerne Abdullah Mahmood (3 for 19) og Sami Ahmad (5/18) på. KB/Albertslund ud for 76 på 27 overe, hvilket vi passerede for 1 gærde (Lucky Ali 32) på 15 overe.
Så var der lagt op til finale mod AB dagen efter. Man kan godt have sympati for AB' erne, der næsten altid ender som nr. 2 efter os og ofte stiller udmærkede spillere som her, men sjældent har samme bredde.
Vi vandt lodtrækningen og åbnede med Musa Mahmood og Lucky Ali (50 på 61 bolde). AB kastede længe godt og efter en masse prikker løftede Musa Mahmood AB’s legspinner fremover og gav plads til Wahid Mahmood, der fører et lodret bat lidt langt fra kroppen og slår hårdt af sin alder, men i begyndelsen sjældent slog udenom AB’s markspillere (58 på 69 bolde). Abdullah Mahmood bidrog med 21.
Vi endte med 176 for 7 på en tung bane, der var våd fra morgenstunden og blev endnu tungere, da et tordenskyld ledsaget af hagl og lyn satte stopper for festlighederne en times tid. Det var så slemt, at selv vores pitch stod med klart vand udenfor det tildækkede område.
Wahid og Musa Mahmood snuppede de to første ABere, Sami Ahmad den tredje (AB 3/8). De følgende AB´ere mere standhaftige, så AB holdt sig inde i 25 overe og endte med 71, hvoraf vi selv leverede 23 i ekstra. Sami Ahmad 4/23, Wahid Mahmood 3/21 og Musa Mahmood 2/16.
Anføreren Abdullah Mahmood har en evne til at skabe sammenhold, selvom kværneriet sommetider kammer over
Resultat sejr på 108 point og drengemester for 16. gang i DCF’s historie, hvilket når man sammenligner med seniorernes 27, er overraskende lidt, men viser , at vi er i stand til at få noget ud af det materiale, vi har.
Svanholms vindere. Stående fra venstre: Saif Ahmad, træner, Sami Ahmad, Musa Mahmood, Lucky Malik, Junaid Iqbal, Harris Tunvir, Sohaib Sajjad, Said Alam, træner. Knælende Wahid Mahmood, Adyan Hussain, Mohiz Akhter, Zaaid Sethi, Rehman Mahmood og anfører Abdullah Mahmood.
Wahid Mahmood kåret som finalens ”man of te match”. Handskerne overrækkes af DCFs Alex Olsen
Abdullah Mahmood får pokalen, som vi har vundet for andet år i træk og 7 gang i alt